cyanic-selkie/wikianc huggingface dataset:
Fotballbane
Fotballmål
Mållinjen er den linjen som strekker seg parallelt med målet i fotball. Den er lokalisert på de korte sidene av banen. Den må være mellom 45 og 90 meter lang i vanlige kamper, og mellom 64 og 75 meter i internasjonale kamper.
Sekstenmeteren
Sekstenmeteren er et felt som strekker seg 16,5 meter rett ut fra mållinjen i fotball og er 40,3 meter bred. Det er innenfor dette området målvakten har lov til å ta ballen med hendene. Hvis det skjer en forseelse av det forsvarende lag innenfor dette feltet som ville resultert i direkte frispark, blir det dømt straffespark til motstanderen. Hvis det angripende lag gjør en forseelse, blir det bare dømt frispark.
I sekstenmeteren finner man også straffemerket som er punktet straffespark tas fra. Dette punktet ligger 11,15 meter rett ut fra midten av målet.
Eksterne lenker
Futebol
Vladimir Majakovskij
Vladimir Vladimirovitsj Majakovskij (russisk: Влади́мир Влади́мирович Маяко́вский; født i nærheten av Kutaisi, død 14. april 1930) var en russisk poet, blant  de fremste medlemmene av den tidlige russiske futurismen.
Tidlig liv
Han var yngst av tre søsken i Baghdati i Georgia hvor hans far arbeidet som skogsarbeider. Hans far var kosakk og av russisk avstamning og hans mor var ukrainer. Selv om Majakovskij snakket georgisk på skolen og med sine venner, snakket de primært russisk hjemme i familien. Da han var 14 deltok Majakovskij i en sosialistisk demonstrasjon i byen Kutaisi, hvor han gikk på skole. Etter farens plutselige og alt for tidlige død i 1906, flyttet Majakovskij, hans mor, og hans to søstre til Moskva.
I Moskva utviklet Majakovskij en sterk interesse for marxistisk litteratur og tok del i en rekke aktiviteter i Det russiske sosialdemokratiske arbeiderpartiet; to år senere skulle han bli  RSDLP- (Bolsjevik)-medlem. I 1908 ble han utvist fra skolen fordi moren ikke lenger kunne betale skolepenger. Rundt denne tiden ble Majakovskij fengslet ved tre anledninger grunnet omfattende politisk aktivitet, men fordi han var mindreårig unngikk han deportasjon.
Utah Jazz
Utah Jazz er et amerikansk basketballag som spiller i ligaen NBA. Laget holder til i Salt Lake City i Utah, og spiller hjemmekampene i EnergySolutions Arena.
Commando
Commando er en amerikansk actionfilm fra 1985 regissert av Mark L. Lester. Filmen handler om en forhenværende amerikansk elitesoldat som blir tvunget tilbake til den verden han har snudd ryggen til da hans datter blir kidnappet. Kidnapperne er tidligere bekjente og vil ha ham til å myrde en statsleder i Sør-Amerika. Hovedrollen spilles av Arnold Schwarzenegger, mens sentrale biroller spilles av Rae Dawn Chong, Alyssa Milano, Vernon Wells, Bill Duke og Dan Hedaya.
Handling
John Matrix er forhenværende leder av en av Natos elite-operasjonsgrupper, kjent som "Silver Stars". Han lever nå en eremitt-tilværelse i villmarken sammen med sin datter. Han blir tvunget tilbake til den verden han har snudd ryggen til da hans 11-årige datter blir kidnappet av en fiende fra hans fortid. Kidnapperne stiller ham et ultimatum: Å drepe presidenten i Venezuela innen 12 timer. Hvis ikke dør datteren. Men Matrix har helt andre planer enn å fly til Venezuela. Han får uventet hjelp av en ung livlig flyvertinne som ufrivillig vikles inn i jakten på datteren.
Popularitet og økonomi
Commando ble en moderat publikumssuksess. Den innbrakte $57,5 millioner på verdensbasis, hvorav $35 millioner i USA alene. Den havnet på 25. plass over de mest innbringende filmene i USA i 1985.
Produksjonskostnadene var på ca 10 millioner dollar.
Anmelderne
Den ble forholdsvis godt mottatt av kritikerne, noe som gjenspeiles i at den har oppnådd 70 % på Rotten Tomatoes. Den amerikanske filmanmelderen Leonard Maltin gav den to av fire stjerner.
CINERAMA gav den terningkast fire i 2000 og skrev følgende: «For edsvorne fans av Schwarzenegger kan vi anbefale denne filmen, men for de andre kan nok dette bli FOR mye muskler og skyting».
Annet
Filmen ble innspilt forskjellige steder i California.
Velakali
Velakali er en type rituell dans fra Kerala, en liten delstat i sørlige India. Velakali framføres vanligvis i templer under festivaler. Danserne som framfører denne dansen kler seg i tradisjonelle drakter og bærer fargerike hodeplagg fra middelalderens Nair-soldater.
Commando
Annet
I 2008 kom en russisk nyinnspilling kalt Den D.
Filmen ble forbudt på norske kinoer i 1985. En klippet versjon ble utgitt på video i mars 1988 med aldersgrense 18 år.
Mission: Impossible (film)
Mission: Impossible er en amerikansk actionthriller og eventyrfilm fra 1996, regissert av Brian De Palma. Filmen handler om den hemmelige agenten Ethan Hunt som jobber for den amerikanske etterretningsorganisasjonen IMF. Når han blir uskyldig anklaget for å ha drept sin egen etterretningsgruppe må han legge ut på en farefull ferd for å finne den egentlige morderen og bevise sin uskyld. Hovedrollen spilles av Tom Cruise (også produsent), mens sentrale biroller spilles av Jon Voight, Emmanuelle Béart, Ving Rhames, Henry Czerny og Vanessa Redgrave. Filmen er basert på to TV-serier med samme tittel og er den første filmen i denne filmserien.
Gnagerblanding
Gnagerblanding er et dyrefôr som gis til gnagere og kaniner. Innholdet i blandingen er ting som industrien tror gnagere skal ha, blant annet mais, løk, havre, erter og solsikkefrø. Disse ingrediensene er svært uheldige, og over tid skadelig for gnagere og kaniner.
Mission: Impossible (film)
Mission: Impossible ble meget populær og ble forholdsvis godt mottakelse av anmelderne.
Gnagerblanding
Gnagerblanding som kaninfôr
Gnagerblanding er spesielt dårlig egnet som kaninfôr, grunnet feil næringsinnhold og skadelige ingredienser. Kaniner som fôres med gnagerblanding over tid risikere bl.a. alvorlige fordøyelsesproblemer, fedme og diaré. Ifølge mange veterinærer skyldes 80% av alle sykdomstilfeller hos kaniner feilfôring (se eksterne lenker).
Mission: Impossible (film)
Den ble etterfulgt av Mission: Impossible II (2000).
Popularitet og økonomi
Mission: Impossible innbrakte $457,7 millioner på verdensbasis, hvorav $181 millioner i USA og $2 millioner i Norge. Den ble den tredje mest innbringende filmen i USA i 1996 og den femte mest besøkte filmen i Norge i 1996.
Produksjonskostnadene var på ca $80 millioner.
Anmelderne
Filmen fikk god mottakelse av anmelderne, noe som gjenspeiles i at den har oppnådd 64 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 2,5 av 4 stjerner.
Også de norske anmelderne var jevnt over fornøyde. Både VG og Dagbladet gav den terningkast fire. Nettstedet CINERAMA gav den terningkast fem i 2006.
Musikk
Den karakteristiske kjenningsmelodien er ved Adam Clayton og Larry Mullen, Jr., og er basert på Lalo Schifrins originale melodi som ble brukt som intro i TV-serien.
Nassau
Navnet eller begrepet Nassau har flere betydninger:
Menameradiel
Menameradiel (nederlandsk: Menaldumadeel) er en kommune i den nederlandske provinsen Friesland.
Pukapuka
Pukapuka er en atoll i Cookøyene. Det er den øya som ligger lengst nordvest i landet. I 2011 bodde det 451 mennesker på øya.
Geografi
Pukapuka er en atoll med tre småøyer, Pukapuka eller Wale, Kavata (Kotawa) og Ko (Koe), som til sammen har et areal på 1,3 km². Høyeste punkt er 30 moh. De tre småøyene er bundet sammen av brede korallrev.
Pukapuka ligger 715 nautiske mil fra Rarotonga og 48 nautiske mil fra Nassau.
Historie
Innbyggerne kom opprinnelig fra Samoa på 1300-tallet. Kulturen og språket på Pukapuka reflekterer dette. Utgravninger viser imidlertid at det har bodd mennesker her siden 400-tallet.
Spanjolen Álvaro de Mendaña ble i 1595 første europeer som kom til øya. I 1765 kom John Byron på det britiske skipet HMS «Dolphin» over den igjen. Byron ga øya navnet Danger Island på grunn av revet og de høye bølgene som gjorde at han ikke fikk gått i land.
Storbritannia annekterte øya i 1892. USA gjorde krav på Pukapuka som en av guanoøyene. Kravet ble oppgitt ved traktaten USA og Cookøyene undertegnet i 1980.
Samfunn
Folketellingen i 2011 viste et innbyggertall på 451. I 1902 bodde det 505 mennesker på øya. Etter en nedgang, økte folketallet fra 1920-årene til 797 i 1981. Folketallet har deretter sunket.
Folket bor i tre landsbyer på den nordlige øya, Pukapuka (Wale). På de to andre øyene bor det ingen, de brukes kun til dyrking av mat. Viktige matkilder er skalldyr, som er sesongavhengig, og lokale frukter.
I likhet med på naboøya Nassau er språket pukapukansk, et språk som er i slekt med samoansk.
Pukapuka fik i 1993 flyplass. Den 1550 meter lange rullebanen ble anlagt på den sørligste av de tre småøyene i atollen.
Nassau (Cookøyene)
Nassau er ei øy i Cookøyene i Sør-Stillehavet. Den hadde i 2011 en befolkning på 73. Nassau hører administrativt sammen med naboøya Pukapuka.
Geografi
Nassau har et areal på 1,3 km². Øya er nærmeste nabo til Pukapuka. Nassau ligger 48 nautiske mil fra Pukapuka og 673 nautiske mil fra Rarotonga.
Nassau er ei sandøy som er omgitt av et bredt korallrev. Den er den eneste av de nordlige Cookøyene som ikke har lagune. Sanddynene går opp i elleve meters høyde.
Historie
I 1876 ble øya kolonisert av amerikanere som plantet kokospalmer, bananplanter og andre avlinger. Storbritannia annekterte øya i 1892.
Fra 1916 til 1926 ble øya utleid til et selskap fra Samoa. Det ble da produsert kopra. Arbeidskraft ble hentet fra Gilbert- og Elliceøyene og Samoa. I 1945 ble øya kjøpt av Cookøyenes regjering som i 1951 solgte den til høvdingene på Pukapuka.
Samfunn
Folketellingen i 2011 viste et innbyggertall på 73. Øya var lenge ubebodd, men i 1936 hadde den en befolkning på 18. Folketallet steg til 167 i 1966. Siden har det falt.
I likhet med på naboøya Pukapuka taler folket på Nassau pukapukansk, et språk som er i slekt med samoansk.
Nassau har ingen flystripe.
Leif Andersson (skiskytter)
Bo Leif Andersson (født 26. april 1961) er en svensk tidligere skiskytter som deltok i de olympiske vinterleker 1984 i Sarajevo, 1988 i Calgary, 1992 i Albertville og 1994 i Lillehammer.
Andersson vant en olympisk bronsemedalje i skiskyting under vinter-OL 1992 i Albertville. Han var med på det svenske stafettlaget som kom på tredjeplass på 4 x 7,5 km stafett for menn, bak Tyskland og Russland. De andre på laget var Mikael Löfgren, Tord Wiksten og Ulf Johansson.
Oulainen
Oulainen er en by og kommune i landskapet Norra Österbotten i Finland. Kommunen har cirka 8 100 innbyggere og et areal på 597,6 km². Oulainen er en finskspråklig kommune som grenser til kommunene Alavieska, Pyhäjoki, Haapavesi, Merijärvi, Brahestad, Vihanti og Ylivieska.
Asgeir Moberg
Asgeir Moberg (født 12. april 1956) er en kjent speakere i idrettskonkurranser. Han har vært kommentator under en rekke nasjonale og internasjonale arrangement i blant annet langrenn, hopp, skiskyting, sykkel og orientering siden 1980-tallet. Han var blant annet speaker under OL på Lillehammer i 1994.
Darkness Forever!
Darkness Forever! er et konsertalbum med Turboneger utgitt i 1999. Musikkalbumet ble innspilt i Hamburg og Oslo i 1998.
Garanhuns
Garanhuns er en by og kommune i delstaten Pernambuco i nordøstregionen av Brasil. Byen er fødested for Brasils president Luiz Inácio Lula da Silva.
Josef Krejci
Josef Krejci (født 2. mars 1911) var en østerriksk håndballspiller som deltok i de olympiske leker 1936 i Berlin.
Krejci vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Krejci spilte to kamper i OL-turneringen.
Rakahanga
Rakahanga (Hararanga) er den nest nordligste øyen i øygruppen Cookøyene.
Øya består av en nesten sammenhengende ring av korallrev rundt en grunn lagune. Den består av i alt 2 øyer og 7 småøyer. Landsbyen heter Matara, og ligger ved korallåpningen i sydvest, som kun er stor nok til at mindre båter kan kjøre inn. På utsiden er det en brygge der større båter kan fortøyes. De har også en flystripe på vest-delen, men denne brukes sjelden, da de fleste besøkende kommer med båt. Det er ingen hoteller eller pensjonater her, så overnatting må avtales med øyas innbyggere. Camping er forbudt på Cookøyene.
Hovedinntektskilden på øya er salg av kokoskjerner, som det finnes mye av, og de har i tillegg god tilgang på bl.a. brødfrukt og en grov rotfrukt som heter puraka.
Antall innbyggere her varierer litt, men ligger rundt 300. Innbyggerne har 2 skoler på øya.
Rakahanga var den første av Cookøyene som ble besøkt av Europeere, dette var 2. mars 1606 da to spanske skip fra Spania, «Capitana» og «Almiranta» kom hit, under kaptein Pedro Fernandez de Quiros kom hit, han ga øya navnet «La isla de Gente Hermosa» (Øya med vakre mennesker) på grunn av de vakre innbyggerne. 7. august 1820 kom den russiske utforskeren Fabian Gottlieb von Bellingshausen hit, han ga øya en russisk navn som tilsvarer «Stor-hertug Alexander-øya», mens i oktober 1822 kom Kaptein Patrickson med båten «Good Hope», og ga øya navnet «Reirson Island». I 1928 fikk øya nytt navn igjen, av Joshua Coffin fra Nantucket (by i Massachusetts, USA) som kom med hvalfangstskuta «Ganges». Han ga øya navnet Little Ganges Island. Andre navn øya har hatt er Francis Island, Princess Marianne Island og Alliconga Island.
Innbyggertall ca. 250.
Skjærsjøen
Skjærsjøen (også skrevet Skjersjøen) er en regulert innsjø beliggende nordøst for Ullevålseter, i Nordmarka. Sjøen ligger 260 meter over havet og har et areal på 0,65 km². På østsiden av vannet går en skogsbilvei og løype mot Bjørnholt. Skjærsjødammen er en demning som holder vann-nivået stabilt, og leder vann i rør til Hammeren kraftstasjon.
Skjærsjøen samler vann naturlig fra de store innsjøene i Nordmarka blant annet Bjørnsjøen, Helgeren, Hakkloa og Store Sandungen. Hovedtilløpet er Bjørnsjøelva, som kommer fra Bjørnsjøen (337 moh.) via juvet Bjørnsjøhelvete. I tillegg er det lagt rør i fjellet fra Øyungen, slik at også denne tømmer til Skjærsjøen.
Skjærsjøelva fortsetter ned til Maridalen, og drikkevannskilden Maridalsvannet.
Skjærsjødammen
Demningen ved Skjærsjøen ligger mot sørøst, og regulerer vannstanden i Skjærsjøen mellom ca. 257 moh. og ca. 260 moh. Dammen ble bygget i forbindelse med elektrisitetskraftverket Hammeren kraftstasjon i Maridalen. Byggingen pågikk fra 1898 til kraftstasjonen ble satt i drift i 1900. Fra Skjærsjødammen ledes vannet i store stålrør av skipskvalitet. Stålet ble kjøpt fra Skottland. Rørene ble klinket og tilpasset på stedet, og er gravd ned hele veien og tildekket. Rørgata utgjør i dag en sti opp Skjerselvdalen.
Oligosoma
Oligosoma er en slekt av skinker som bare finnes på New Zealand og noen naboøyer.
New Zealand har en usedvanlig rik fauna av gekkoer og skinker når en tar det tempererte klimaet i betraktning. Dette skyldes antakelig mangelen på små pattedyr, som ellers ville vært både konkurrenter og predatorer. Etter at mennesker og rotter ankom øyene har mange arter dødd ut, eller bare overlevd på små øyer.
Oligosoma er utbredt både på de to hovedøyene, og på mindre øyer utenfor kysten helt sør til Stewart Island. Én art, O. lichenigera, lever på de isolerte øyene Lord Howe-øya og Norfolkøya, som tilhører Australia. Slekten er svært tilpasningsdyktig, og ulike arter kan påtreffes i alle New Zealands naturtyper.
I de siste tiårene har molekylærgenetiske metoder ført til at mange nye skinkarter er blitt beskrevet på New Zealand. Dette er såkalte kryptiske arter; det vil si at det er vanskelig å skille dem ved hjelp av kroppsbygningen, men arvestoffet viser at de har vært forplantningsmessig adskilt i svært lang tid.
Artene i Oligosoma ble tidligere regnet til slekten Leiolopisma, som omfattet arter fra fire kontinenter. En periode ble noen skinker på Nordøya og nærliggende småøyer regnet til slekten Cyclodina, men nå er alle endemiske skinker på New Zealand samlet i Oligosoma.
Alle arter i slekten Oligosoma, unntatt O. lichenigera og O. suteri, føder levende unger. En eggleggende, australsk skink, Lampropholis delicata, dukket opp på New Zealand på 1960-tallet, og er blitt naturalisert.
I oligocen for omtrent 25 millioner år siden sank hele, eller det meste, av New Zealand under havets overflate. Genetiske data viser at skinkene kom til øygruppen rett etter at den igjen hadde hevet seg, altså i tidlig miocen, for 16–22,6 millioner år siden. De kom antakelig fra Ny-Caledonia via vulkanske øyer i Tasmanhavet på de samme undersjøiske fjellryggene der Lord Howe-øya og Norfolkøya nå ligger.
Littenseradiel
Littenseradiel (nederlandsk: Littenseradeel) er en kommune i den nederlandske provinsen Friesland.
Elkem Bremanger
Elkem Bremanger, tidligere Bremanger Smelteverk, er et smelteverk i Svelgen, kommunesenteret i Bremanger. Verket er fra 1972 drevet av Elkem.
Historie
Verket ble startet som et jernverk, og har siden starten i 1928 vært regnet som en hjørnesteinsbedrift i Svelgen. De som startet jernverket var skipsreder Wilhelm Jebsen, Bergens Privatbank og dr. ingeniør Jørgen H. Andersen. Christiania Spigerverk var også inne som aksjonær fra starten av.
Jernverket var også i drift under andre verdenskrig, og ble av tyskerne ansett som strategisk viktig.
Christiania Spigerverk investerte i 1970 110 millioner i Bremanger Smelteverk ved installeringen av verdens største smelteovn, helt styrt av «databehandlingsmaskinen» Nordata.
Bremanger Smelteverk ble en del av Elkem da Christiania Spigerverk fusjonerte med Elkem-konsernet i 1972. I dag heter smelteverket Elkem Bremanger. Hovedproduktene er ferrosilisium og silisium-metall. Kraftproduksjonen ble solgt ut da Orkla eide Elkem i 2009. I dag er Elkem eid av kinesiske Bluestar.
Lvinaja Past
Lvinaja Past (betyr «løvegapet») er en vulkan sør på øya Iturup i Kurilene i Russland.
Komier
Komier er et folk som hovedsakelig bor langs de store elvene som renner ut i Barentshavet på vestsiden av Uralfjellene i den europeiske delen av Russland. De fleste komiene bor i Republikken Komi, men det finnes også komier på Kolahalvøya, i Arkhangelsk oblast, i Nenetsia og på østsiden av Uralfjellene, i Sibir.
Komiene snakker syrjensk og komipermjakisk – to permiske språk som tilhører den finsk-ugriske språkfamilien. De komipermjakiske talende bor i Perm kraj, sør for republikken Komi.
Komiene levde opprinnelig hovedsakelig av jordbruk og skogbruk, og nord for dyrkingsgrensen for reindrift. I takt med industrialiseringen det siste hundreåret arbeider også mange komier i industrien. Ved folketellingen i Russland i 2002 ble 293 000 registrert som komier og 125 000 som komi-permjaker. 217 000 mennesker snakket syrjensk og 94 000 komi-permjakisk. Ifølge den sovjetiske folketellingen fra 1989 var det i Sovjetunionen 344 519 komier, hvorav 242 515 hadde syrjensk som morsmål. Etter Silver-formelen er ca. 8,3 % av komiene enspråklige, ca. 62,1 % er tospråklige med syrjensk som morsmål, ca. 5,6 % er tospråklige med russisk som morsmål, og ca. 23,9 % er enspråklige med russisk som morsmål.
Knut Rumohr
thumb|400px|Rumohr var fra Frønningen i [[Leikanger, her avbildet før 1909.]] Knut Lindstrøm Rumohr (født 21. desember 1916 i Leikanger (Lærdal), død 31. oktober 2002 i Oslo) var en norsk kunstner kjent som en av nestorene innen norsk grafisk kunst, mest kjent for sine abstrakte malerier med utgangspunkt i naturinntrykk.
Etter skolegang hjemme og i Bergen gikk han i 1934 ett år ved Bergen Kunsthåndverkskole før han fra 1935 til 1938 var elev i Kristiania ved Statens Håndverks- og Kunstindustriskole der han fikk lære en del hos Per Krohg før han fra 1938 til 1941 lærte hos Jean Heiberg og Georg Jacobsen ved Statens kunstakademi. Knut Rumohr debuterte som grafiker på Høstutstillingen i 1939 med fargetresnittet Fanter. Debututstillingen separatisert ved Kunstnerforbundet ble avholdt i 1943. Samarbeid med tekstilkunstneren Annelise Knudtzon ble det også. At han fra 1958 til 1964 satt i innkjøpskomitéen for Nasjonalgalleriet, er verdt å merke seg.
Hans abstrakte bilder er preget av det ornamentale i norsk folkekunst, så vel som folkelig kunst fra land i det nordlige Afrika, der Knut Rumohr foretok reiser. Malingen tempera, basert på emulgerende bindemidler, laget han selv. Rumohr var aktiv maler frem til 1998 da helsen satte stopp.
Han var altså født på Frønningen-godset, en av de største skogseiendommene på Vestlandet som hadde vært i familiens eie siden 1651. Foreldrene var godseier Johan Rumohr (1886–1981) og Liv Lindstrøm (1887–1919). Knut ble i 1958 gift med kunstnerdatteren Aagot Dorenfeldt Holwech (født 1928). Sønnen Vilhelm Rumohr overtok godset.
German (Man)
German (mansk: Carmane) er en parish (sogndistrikt) i sheadingen Glenfaba på Man. Det inkluderte tidligere byen Peel hvor Katedralkirken til sankt Germain (Katedralen i Peel) er lokalisert og som har gitt navn til sognet. Katedralkirken har navn fra den franske helgenen sankt Germain av Paris (også kalt for Germanus).
German omfatter landsbyen St John's hvor seremonien til Tynwald, Tynwald-dagen, blir holdt. Her ligger også den relativt store sognekirken som dedikert til Sankt John, det vil si Evangelisten Johannes, og landsbyen og prestegjeldet er navngitt etter kirken.
German er hovedsakelig er berglendt område, unntatt et mindre flatt kystområde i nærheten av Peel. German strekker seg fra elven Neb til dalføret Glen Cam ved kysten, og fra sjøen og til Greeba og Slieau Ruy. Området består også av den vestlige delen av den store sentrale dalen på Man. Herfra er kilden til elven Dhoo («Den mørke elva»), en av hovedkildene til hovedstaden Douglas. Området er tradisjonelt preget av jordbruk og delvis fiske.
Eswatinis flagg
Eswatinis flagg ble tatt i bruk 6. oktober 1968.
Det røde symboliserer utkjempede slag, det blå fred og stabilitet, mens det gule representerer ressursene i Eswatini (tidligere Swaziland). Flaggets hovedmotiv er et skjold og to spyd, som symboliserer beskyttelse mot landets fiender. Fargen skal viser at hvite og sorte mennesker lever fredelig sammen i Eswatini.
Ali (navn)
Ali er et arabisk navn som betyr «høy, edel, opphøyet». Al-Aliy er et av mange navn på profeten Muhammed.
Suwarrow
Suwarrow (Suvarov) er en av de nordlige øyene i øygruppen Cookøyene.
Suwarrow er en nesten sirkelformet atoll, med kun én åpning, på nordvestsiden. Den består av ca. 25 små-øyer, de fleste svært små. Totalt landområde er bare ca. 2,4 km².
Ali (navn)
Etternavn Ali
Ali er Norges 94. vanligste etternavn i 2010, opp 4 plasser fra 2009. Det er også vanlig i Midtøsten. I 2009 hadde 3911 nordmenn Ali som etternavn og i 2020 er tallet 6938.
Utbredelse
Ali er listet blant de ti mest utbredte arabiske mannsnavnene i Dictionary of Arab Names. Ali er et svært vanlig navn i Aserbajdsjan og Tyrkia. Navnet er brukt både som etternavn og fornavn i Norge, hovedsakelig som mannsnavn, men er nokså sjeldent.
Suwarrow
Øya administreres fra Rarotonga, og det bor ingen her fast. Tidvis bor det folk fra andre øyer her, for å sanke kokosnøttkjerner og perleskjell, som det er rikelig av her. Det er også rikelig med fisk i lagunen. Siden øya er så lav, har høye havbølger mange ganger skylt over øya.
Den øya som ligger vest for åpningen i atollen heter «Anchorage Islet», hele Suwarrow er avsatt som et marint naturreservat. Besøkende må søke om tillatelse til å oppholde seg på øya.
Suwarrow ble oppdaget 27. september 1814, av Løytnant Lazareff, kommandør på båten «Suvorov» fra The Russian-American Company. Hans nedtegnelser fra den gang sier at det ikke bodde noen på øya, men at det krydde av krabber, rotter og flokker med fugler her.
Fra oktober 1952 til juni 1954, samt fra april 1960 til desember 1963 bodde Tom Neale alene på denne øya, og skrev etter dette boken «An Island To Oneself», utgitt i 1966.
Hjortahammar
Hjortahammar er et stort gravfelt på en odde på fastlandet like innenfor Hasslö i Karlskrona kommune i Blekinge i Sverige.
De eldste gravene ligger under en gruppe rundstrukturer og firkanter i rundstein fra romersk jernalder (0-400 e.Kr) i nord. De nyeste gravene ligger under reiste stener og skipssetninger fra vikingtiden (800-1050) i sør. Utgravingene har pågått siden 1800-årene, og området er i dag fredet.
I vikingtiden var det havn ved Hjortahammar, og funn av Blekinge-gjenstander sør for Østersjøen vitner om livlig handel med Tyskland og Polen. På denne tiden ble de døde her oftest kremert sammen med personlige eiendeler i graven. Det antas at gravene var knyttet til en bosetning som nå er borte.
På Hjortahammar var det bondehavn på 1600-tallet, og et steinkapell – trolig for sjøreisende – var synlig så sent som på 1700-tallet.
Haapavesi
Haapavesi er en by og kommune i landskapet Norra Österbotten i Finland. Kommunen har cirka 7 700 innbyggere og et areal på 1 049,55 km². Haapavesi er en finskspråklig kommune som grenser til kommunene Haapajärvi, Kärsämäki, Nivala, Oulainen, Siikalatva, Vihanti og Ylivieska.
«Tone» (1907)
«Tone» var en japansk lett krysser.
«Tone» ble konstruert av kaptein Kondo Motoki og hun var det første japanske krigsskipet med klipper-baug. Hun var utstyrt med to 6" kanoner i åpne tårn, en på fordekket og en på akterdekket, og to bredsider bestående av fem 12 cm kanoner hver. I tillegg hadde hun fire 3,1" kanoner og tre 18" torpedorør.
«Tone» ble tatt ut av tjeneste 1. april 1931, og ble senket som øvelsesmål for fly i april 1933.
Semipelagianisme
Semipelagianisme er en teologisk term som stammer fra 1500-tallets diskusjon om Augustins lære om nåden. Ifølge semi-pelagianismen kan mennesket av egen kraft ta det første skrittet på frelsens vei.
Anadyr (elv)
Anadyr (russisk: Ана́дырь) er ei elv i det autonome området Tsjukotka, lengst øst i Russland.
Elva begynner på Anadyrplatået under navnet Ivasjki eller Ivatsjno, rundt 67°N og 173°Ø. Den renner gjennom Tsjukotka autonome okrug, først mot sørvest, deretter østover, gjennom et tynt befolket landskap, dominert av tundra, med et rikt planteliv. Den munner ut i Anadyrbukta i Beringhavet.
De største sideelvene er fra høyre Jablon, Jeropol og Majn, og fra venstre Tsjinejvejem, Belaja og Tanjurer. Ved elvemunningen ligger Anadyrskij Liman, hvor også elvene Kantsjalan og Velikaja munner ut, i tillegg til Anadyr. Området er dekt av snø rundt ni måneder i året, og de frosne elvene blir kjørbare veier. Det finnes ti forskjellige typer laks i Anadyr-elva.
Under en ekspedisjon for å jakte hvalross i 1648 nådde Semjon Dezjnjov munningen av Anadyr. Fra limanen dro Dezjnjov oppover elva og grunnla Anadyrskij ostrog (fort). På 1700-tallet ble Anadyr beskrevet av polarutforskeren Dmitrij Laptev.
Fuglehjelpen
Fuglehjelpen er en ideell organisasjon som tar hånd om fugler som er skadet og f. eks. ville fugler og burfugler som har rømt.
Fuglehjelpen er en frivillig forening med flere 100 medlemmer. Foreningen har inngått avtale med syv private veterinærer om gratis hjelp til nødstedte fugler; herunder spjelking av vingebrudd eller benbrudd, forgiftninger og andre indre skader. Etter rehabilitering i Røyken kommune (Slemmestad / Bødalen) slippes fuglene igjen ut i frihet.
Dioecesis
Dioecesis (latin, fra gresk: Dioikesis, διοίκησις, «administrasjon») i sin opprinnelige betydning er ordet for den offentlige forvaltning - særlig for den statlige finansforvaltning. I Athen er embedsbetegnelsen epi tei dioikesei («om forvaltningen») dokumentert fra annen halvdel av 300-tallet f.Kr. Her kan det ha dreiet seg om enten en enkelt høyeste forvaltningsembedsmann, eller et gremium.
I Romerriket ble uttrykket til tider benyttet om forvaltningsområder (territorielle), som hos Marcus Tullius Cicero i en omtale av lilleasiatiske områder.
Riksinndeling
Romerriket var først inndelt i 46 provinser. Keiser Diokletian delte i år 300 e.Kr. disse opp i mindre provinser, slik at det så var så mange som 101 provinser. Disse ble i sin tid sammenfattet/underordnet under dioceses. Toppledelsen for diøsesene (og provinsene) besto av var en vicarius [dioeceseos].
Laterculus Veronensis, som gjengir den diokletianske inndeling, oppgir de følgende tolv diøseser:
Etter rikets deling i 395 så strukturen med fire prefekturer, 15 diøseser og 119 provinser slik ut:
Endringer: Oriens (den romerske prefektur Orientis) var blitt delt i Orientis og Aegyptus. Moesia i Macedonia og Dacia. Italia i Italia Annonariae og Italia Suburbicariae. Viennensis fikk som nytt navn Septem Provinciae.
I Østromerriket ble den senantikke diøsesanstruktur først oppgitt til gunst for forvaltningsenheten thema, og etter den islamske ekspansjon (ca 630). I Vestromerriket var diøsesestrukturen oppgitt tidligere.
Andre kirkder til riksinndelingen i dioceses er Polemius Silvius' Laterculus, Notitia Dignitatum, og Hierokles' Synekdemos.
Diøcesens funksjoner
Mellomstillingen fremgår av Prefektur – Diøsese – Provins-strukturen. Fuknsjonene var:
Hospitalsgata (Oslo)
Hospitalsgata er en gate på Hammersborg i bydel St. Hanshaugen i Oslo, som ikke har bebyggelse med adresse til gaten. Den er forlengelsen av Youngs gate fra Møllergata til Akersgata. Bebyggelsen ble revet i 1920-årene da Deichmanske bibliotek ble oppført og Henrik Ibsens gate (nå Hammersborggata) ble anlagt. Det meste av gaten ble lagt under «lokk» da Y-blokken i regjeringskvartalet ble oppført i slutten av 1960-årene og Arne Garborgs plass ble overbygd.
Navnet fikk gaten allerede i 1806 etter Militærhospitalet, som lå i nærheten. Før den gamle bebyggelsen ble revet, var gaten tilholdssted for en rekke begravelsesbyråer.
São Tomé og Príncipes flagg
São Tomé og Príncipes flagg ble tatt i bruk 5. november 1975.
Den røde trekanten symboliserer kampen for uavhengighet, og de to svarte stjernene representerer landets to hovedøyer. Grønt, gult og svart er de panafrikanske fargene.
Operasjon Delfin
Operasjon Delfin var kodenavnet på en operasjon Kompani Linge gjennomførte under andre verdenskrig. Den har senere gitt navn til Heimevernets innsatsstyrke i distrikt HV-18 Varanger.
SIS stasjon «Delfin»
Etter å ha gitt sitt viktige bidrag som SIS-agent i Alta til bekjempelsen av slagskipet «Tirpitz», måtte Torstein Raaby i 1944 rømme til Sverige. Han ble om høsten samme år satt inn i Øst-Finnmark hvor han først fra Sør-Varanger og senere fra Vadsø holdt London informert om hendelsene på dette frontavsnittet. Samarbeidet med russerne etter frigjøringen av Finnmark foregikk mye på deres premisser og SIS-stasjonen «Delfin» fungerte bl.a. som en sambandsmessig nødventil til London.
Thor Myklebust
Thor Myklebust (født 30. juni 1908 i Kvinnherad, død 11. januar 1989) var en norsk journalist og politiker for Venstre og seinere Det nye folkepartiet (seinere Det Liberale Folkepartiet).
Myklebust var gardbruker i Uskedalen fra 1933, da faren døde, og til han blei fast stortingsrepresentant i 1965. Han hadde utdannelse fra Bladmannskulen (1927) og var redaktør for bladet Folgefonn fra 1939 til 1941. Han hadde stilling som journalist i Bergens Tidende fra 1947 fram til han gikk av med pensjon i 1978.
Myklebust blei innvalgt på Stortinget fra Hordaland i 1965 og gjenvalgt fire år etter. I desember 1972 gikk han over til Det liberale folkepartiet, som splitta ut fra Venstre på grunn av uenighet om norsk medlemskap i EEC. Han var medlem av kommunalkomiteen, seinere kommunal- og miljøvernkomiteen.
Han var også vararepresentant i periodene 1954–1957, 1961–1965 og 1973–1977.
Myklebust hadde ymse kommunale verv i Kvinnherad fra 1945 til 1963. Han formann i Hordaland Venstrelag fra 1956 til 1958 og hadde også andre verv i partiet.
Han var aktiv i ungdomslagsbevegelsen i Uskedal og Hordaland, og han var med i styret i Noregs Ungdomslag fra 1946 til 1956, det meste av tida som varaformann.
Myklebust har skrevet en del jubileumsskrifter og annen lokalhistorisk litteratur. Han fikk Norges Vels medalje i 1977.
Volkspartij voor Vrijheid en Democratie
Volkspartij voor Vrijheid en Democratie (norsk: Folkepartiet for frihet og demokrati), best kjent ved forkortelsen VVD, er et liberalt politisk parti i Nederland. Partiet, som er størst i Tweede Kamer, har ved Mark Rutte, ledet landets regjering siden 2010.
Historie
Partiet ble dannet i 1948, med utgangspunkt i den sekulariserte middelklassen. Det tilhører den liberale tradisjonen, som ønsker å begrense statens makt. Det regnes som det mest konservative blant de største partiene i landet.
Ved valget til Tweede Kamer i 2010 ble partiet landets største, og fikk 31 av kammerets 150 folkevalgte representanter. Ved valget i 2012 befestet partiet sin stilling i parlamentet og fikk 41 representanter.
Ayaan Hirsi Ali representerte partiet i Tweede Kamer fra 30. januar 2003 til 16. mai 2006.
Otto Licha
Otto Licha (født 2. november 1912, død 9. april 1996) var en østerriksk håndballspiller som deltok i de olympiske leker 1936 i Berlin.
Licha vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Licha spilte tre kamper i OL-turneringen.
Liste over Norges kirke- og undervisningsministre
Liste over norske kirke- og undervisningsministere er en liste over statsråder i Kirke- og undervisningsdepartementet (KUD).
Fra 1. januar 1990 ble det delt opp i Kirke- og kulturdepartementet og Utdannings- og forskningsdepartementet.
Tongareva
Tongareva (Penhryn), også kjent som Mangarongaro, er den nordligste øya i øygruppen Cookøyene.
Den er en stort atoll, 9 – 13 km bred, og lagunen den omkranser er 280 km². Samlet landareal er ca. 16 km². Atollen har tre åpninger som båter kan passere gjennom. Tongareva er det lokale navnet på øya, navnet betyr flytende tonga, og ble gitt øya av de polynesiske oppdagerne. Første gang europeere oppdaget øya var 9. august 1788, da det engelske skipet «Lady Penrhyn» så øya. Senere, i 1816 ble øya utforsket av mannskapet fra skuta «Rurick», som gjorde det første studiet av øya. I 1863 ble øya nesten avfolket av peruanske slavehandlere, og ca. 410 av øyas 500 innbyggere ble tatt med.
I likhet med andre av Cookøyene er det en blomstrende industri med sorte perler her. Kokosnøttjkjerner er en annen stor industri her.
Øya har egen flystripe, der det kommer fly hver lørdag fra Rarotonga. De to landsbyene som finnes, heter Omoka (på Moananui) og Te Tautua (på Pokerekere).
Castletown Golf Links
Castletown Golf Links er en golfbane på halvøya Langness på Man. Banen er tegnet av Old Tom Morris og ombygget av Mackenzie Ross, og har vært arena for flere store turneringer, inkludert PGA Cup (1979), Europro Tour 2002, Manx Classic Pro Am og Duke of York Young Champions Trophy i 2003 og 2005.
Castletown Golf Links ble grunnlagt i 1892 og regnes blant de beste på De britiske øyer. Banen ble kåret til nummer 81 på listen over de 100 beste banene av Golf World Magazine i 2004 for annen gang på fire år, og nummer 79 av de 120 beste av Golf Monthly.
Banen er 6707 yards med par 72, fra utslagsstedene som brukes i turneringer. Det er kun ett tre på hele banen, og ingen dype strekker der det er ly fra vinden. På 17. hull slår man ut «over Irskesjøen».
St. Sofia-katedralen (Novgorod)
St. Sofia-katedralen er en kirke i den russiske byen Novgorod. Den skriver seg tilbake til 1000-tallet, og er en del av verdensarven.
Katedralen ble bygget under Vladimir av Novgorod styre mellom 1045 og 1050. Byggverket er 38 meter høyt, og var under Republikken Novgorod landets åndelige og seremonielle sentrum. Den ble plyndret under Ivan den grusommes Opritsjnina-styre, og ble også skadet under andre verdenskrig. Under sovjetstyre var katedralen et museum, før den ble igjen ble tatt i bruk som kirke i 1991.
Aitutaki
Aitutaki er en av de sørligste atollene i øygruppen Cookøyene.
Den er den tredje største av de sørlige øyene, og består av 3 vulkanske småøyer og 12 koralløyer. Øya har trolig vært befolket siden ca. år 900, og legenden skal ha det til at det var den polynesiske høvdingen Ra som oppdaget øya, og ga den navnet Utataki Enua O Ru Ki Te Moana, som betyr «Føringen av en last med folk av Ra over havet». Det sies at Ra tok med seg 4 koner, 4 brødre og 20 hoff-jomfruer for å befolke øya.
Hoveddelen av befolkningen bor i landsbyen Arutanga, som ligger på øst-siden av hovedøya. Her ligger også en flyplass, som Air Rarotonga flyr til fra Rarotonga. Aitutaki er den nest mest besøkte av Cookøyene. Her finnes flere hoteller og andre overnattingssteder, og mange aktiviteter. Mange anser Aitutaki for å være verdens vakreste lagune.
Kim Possible
Kim Possible er en amerikansk animasjonsserie som vises på Disney Channel og Disney XD. Den handler om tenåringen Kim Possible, som daglig redder verden fra superskurker. Det er ikke en utfordring som er for stor, eller for farlig for Kim. Serien kommer fra USA og er dubbet til en rekke språk. Serien ble fornyet i 2006, og sesong fire hadde verdenspremiere 10. februar 2007. Den nye sesongen kom til Norge 14. september samme år.
Aitutaki
Første registrerte møte med europeere er Kaptein William Bligh på skuta «Bounty», 11. april 1789, like før det berømte Mytteriet på Bounty. Disse har også fått æren for å ha innført frukten paw-paw, som i dag er en stor eksportartikkel her.
Kim Possible
Serien blir per juni 2016 vist mest på Disney XD og litt på Disney Channel.
Om serien
Kim velger stadig å reise på kryss og tvers over kloden for å redde folk, stoppe kriminalitet og slåss med superskurker på ideelt grunnlag, samtidig som hun skal komme hjem og gjøre leksene i tide. Kim Possible er elev ved Middleton High School, og kaptein på cheerleaderlaget, men den rødhårete superhelten kan ikke redde verden alene. Ved sin side har hun Ron Stoppable, sin sprø partner, bestevenn og senere kjæreste, og hans faste følgesvenn og kjæledyr, nakenrotta Rufus.
Serien hadde premiere i juni 2002, og den første episoden som gikk på lufta, «Crush», ble nominert til en Primetime Emmy året etter. Med denne premieren ble Kim Possible ansett som den mest sette og beste serien på Disney Channel på dette tidspunktet. Serien som helhet ble nominert til Emmy for dagtid i 2004 og 2005 (dette året fikk serien fem nominasjoner, og vant én). Den har mottatt mange godord for dyktig dialog, velgjort animasjon og engasjerende, velskrevne rollefigurer (både skurker og helter).
Kim har møtt mange ulike fiender og skurker gjennom karrieren. Hun har slåss mot onde værmaskiner, superhurtigvoksende gress og ble en gang satt under hjernekontroll av erkefienden, Doktor Drakken. Mange av skurkene setter også fingeren på skurkeklisjéene ved å kalle dem gamle eller klassiske. I mange av episodene er det parodier og/eller referanser til andre kjente serier og filmer i samme sjanger.
Kims dialog er krydret med mange slanguttrykk som er heller atypiske for tenåringer, for eksempel; «Så udramatisk» (So not the drama), «Null stress» (No big), i tillegg til seriens slagord; «Hva skjer?» (What's the sitch?).
Tittelsangen «Ring meg, søk meg» blir i den norske utgaven sunget av Maria Haukaas Storeng. Den engelske originalutgaven, «Call Me, Beep Me» blir sunget av Christina Milian.
Ifølge skaperne Mark McCorkle og Bob Schooley ble serien skapt i en heis. De sier selv at McCorkle så på Schooley og sa; «Kim Possible, hun kan gjøre hva som helst». Schooley svarte da umiddelbart; «Partneren hennes er Ron Stoppable; han kan ikke gjøre noe som helst».
22. februar 2005, etter tre sesonger, 65 episoder og to filmer, ble serien tatt av, men på grunn av seriens popularitet og grasrotaksjoner av innbitte Kim Possible-fans, erklærte Disney 29. november 2005 at serien skulle fortsette i en fjerde sesong. Den nye sesongen hadde premiere på Disney Channel i USA 10. februar 2007.
I den nye sesongen har introfilmen gjennomgått store forandringer, mens tittelsangen er den originale.
Team Possible
Kim er en ung skolejente og cheerleader med et helt vanlig liv. Men når hun får beskjed fra Wade om Doktor Drakken og Shegos onde planer, er hun sammen med bestevennen Ron, en superhelt.
Ron er Kims medhjelper. Han elsker meksikansk mat og har en nakenrotte som heter Rufus. Han har også apefobi på grunn av at han måtte dele rom med en ape på Camp Wannaweep.
Rufus er en nakenrotte. Han er kjæledyret Ron kjøpte på Smarty Mart. I likhet med Ron liker Rufus også meksikansk mat. Rufus har vist seg mange ganger til å være smartere enn både Ron og Kim.
Familie
Kims lillebrødre, de er tvillinger og er oppkalt etter faren.
Rons familie.
Skurker
Kims selverklærte erkefiende. Doktor Drakken er en ond, ekkel skurk, og en typisk gal vitenskapsmann. Sammen med Shego lager han trøbbel for Kim.
Doktor Drakkens onde medhjelper. Hun har ofte heftige slåsscener med Kim.
Britisk lord som er besatt av kampsporten Ape-Kung-Fu. Han har fått hender og føtter genetisk manipulert for å likne mer på en ape. Hvor enn han er, så følger apeninjaene hans etter.
Merijärvi
Merijärvi er en kommune i landskapet Norra Österbotten i Finland. Kommunen har cirka 1 200 innbyggere og et areal på 231,86 km². Merijärvi er en finskspråklig kommune som grenser til kommunene Alavieska, Kalajoki, Oulainen og Pyhäjoki.
Kim Possible
Skurker
En eksentrisk, spansk milliardær som ønsker å overta verden, nærmest på hobbybasis. Han prøver ofte å lære sønnen «skurke-tradisjoner». Er generelt mer opptatt av tradisjoner og detaljer enn resultater.
Seniors sønn, en enfoldig og bortsjemt playboy som er skurk mest for å jatte med faren. Hans egentlige ambisjon er å bli filmstjerne eller popartist.
En gal vitenskapsmann. Selv om han er en trussel for Kim og Ron, er han like opptatt av å være bedre enn rivalen, Doktor Drakken.
Et mutert sumpvesen, som egentlig heter Knut. Hans store besettelse er å få tatt hevn over Ron.
Kvinnelige morderroboter. De ble bygget av Dr. Drakken, men begynte med kjeltringsstreker på egen hånd.
En gal, kvinnelig forsker som genmanipulerer dyr for å skape nye og bedre kosedyr. Meget kjærlighetssyk.
En ond skotsk golfspiller og skurk som bruker golfballene sine til å bombardere Kim og Ron med. Han kaller seg selv for «verdens dødeligste golfspiller». Hva hans skurkeambisjoner er, er dog litt uklart.
Dr Drakkens fetter. En skurkaktig maskiningeniør som elsker store biler. Han har en diger hockeysveis og sier ordet «seriøst» minst én gang i hver setning. Navnet hans kan være et ordspill på bandet Motörhead.
Et moteikon med evnen til å skifte form.
Andre figurer
Kims bestevenninne. Selv om hun ikke innehar spesielle evner, har hun vært til hjelp på oppdrag noen ganger. Jobber i klesbutikk.
Kims rival i privatlivet. Bonnie er også med i cheerleadertroppen.
Lærer på Middleton High School. Tidligere yrkesmilitær.
Norske stemmer
Ellers medvirket: Aksel Hennie, Arvid Eskild, Amund Enger, Geir Rebbestad, Stig Krogstad, Bård Steine, Tommy Karlsen, Andreas Kolstad, Scott Maurstad, Siv Klynderud, Christin Borge, Trond Teigen, Magnus Skjegstad og Aina Lundby
Titelsang fremført av: Maria Haukaas Storeng
Kor i episode Rappin' Drakken: Katrine Blomstrand, Jorun I. Erdal, Marian Aas Hansen og Stig Krogstad
Mus film
Mus film er et filmselskap fra Stavanger. Navnet Mus kommer fra navnet på katten til en av personene bak filmselskapet. Mus film står bak filmen Mongoland.
Vest-Saharas flagg
Vest-Saharas flagg ble tatt i bruk som et offisielt flagg 27. februar 1976, da Vest-Sahara ble erklært som en selvstendig republikk.
Flagget bruker de pan-arabiske fargene svart, rødt, hvitt og grønt, og er nesten identisk med det palestinske. I tillegg er flagget utstyrt med en rød stjerne og halvmåne.
Flagget brukes også av frigjøringsbevegelsen Polisario som kjemper for frihet for Vest-Sahara, som ble okkupert av Marokko i årsskiftet 1975-76. Polisarios ledelse holder til i flyktningleirene i det sørvestlige Algerie, sør for byen Tindouf hvor det bor rundt 165.000 flyktninger fra Vest-Sahara.
Utmarksslått
Utmarksslått er en eng som ligger i utmark hvor det blir slått gress til innhøsting – ordet kan også betegne det å slå gress i utmark; å drive utmarksslått. I Norge var dette vanlig fram til etterkrigstiden. Man slo gresset med ljå, tørket det til høy på stedet.
I tilknytning til en utmarksslått lå det ofte en bygning for å lagre høy slik at hjemkjøringen kunne skje med hest og slede på vinterføre. Det var gjerne ei mindre løe, som ofte ble kalt for utløe.
Herbert Ponting
Herbert George Ponting (født 1870 i Salisbury i England, død 1935 i London) var en engelsk fotograf. Han er best kjent for sin oppgave som fotograf på Robert Falcon Scotts Terra Nova-ekspedisjon til Rosshavet og Sydpolen fra 1910 til 1913.
Som medlem av ekspedisjonen var Ponting med på å sette opp ekspedisjonens base på Cape Evans i 1911, og denne ble utstyrt med et lite mørkerom. Selv om ekspedisjonen foregikk 20 år etter at fotografisk film var oppfunnet, foretrakk Ponting å bruke gammeldagse glassplater når han tok bilder. Med på ekspedisjonen var også et filmkamera.
Før Ponting var med til Antarktis hadde han blant annet vært gruvearbeider i USA og fotograf under den russisk-japanske krig. Etter krigens slutt reiste han rundt i Asia som fotograf og solgte bildene til engelske magasiner.
Oddvar Stenstrøm
Oddvar Stenstrøm (født 5. mars 1946 i Oslo) er en norsk journalist og programleder som arbeidet for TV 2 i en årrekke og ledet han blant annet debattprogrammet Holmgang.
Stenstrøm er født på Kampen i Oslo og vokste opp på Grorud.